|  |  |
| --- | --- |
| **Pakalpojuma nosaukums** | **Sociālā aprūpe mājās** |
| **Pakalpojuma saņēmējs** | Tiesības saņemt pakalpojumu ir:   * pilngadīgai personai ar I, II, un III grupas invaliditāti; * pilngadīgai personai ar prognozējamu invaliditāti; * pilngadīgai darbspējīgas personai ar īslaicīgiem funkciju traucējumiem; * pensijas vecuma personai ar ilgstošu, nepārejošu vai īslaicīgu fizisko spēju ierobežojumu,   ja persona ir deklarējusi savu pamatdzīvesvietu un dzīvo Olaines novada pašvaldības administratīvajā teritorijā |
| **Pakalpojuma sniedzējs** | Olaines novada pašvaldības aģentūra “Olaines sociālais dienests” |
| **Pakalpojuma būtības īss apraksts** | Pakalpojums personas pamatvajadzību nodrošināšanai dzīvesvietā. Pakalpojumu nodrošina aprūpētāji mājās no plkst. 8.00 līdz 17.00.  Sociālās aprūpes mājās iespējas ir ļoti plašas un daudzveidīgas:   * palīdzība personiskās higiēnas nodrošināšanā - mazgāšanās, inkontinences līdzekļu nomaiņa, gultas veļas nomaiņa, ķemmēšana, skūšana, protēžu kopšana u. c.; * palīdzība apģērbties un noģērbties, iekļūt un izkļūt no gultas; * medikamentu lietošanas uzraudzība, ievērojot ārsta norādījumus; * palīdzība mājvietas uzkopšanā - trauku mazgāšana, sadzīves atkritumu iznešana, grīdas mazgāšana u. c. ; * pārtikas produktu, medikamentu un citu sīku preču piegāde; * ēdiena gatavošana un palīdzība ēdot; * ārsta izsaukšana, pavadīšana uz ārstniecības un citām iestādēm, palīdzība sadarbībā ar dažādām iestādēm, piemēram, rēķinu nomaksā.   Katram klientam atbilstoši viņa individuālajām vajadzībām un funkcionālajam stāvoklim tiek noteikts aprūpes līmenis un izstrādāts Individuālais sociālās aprūpes plāns.  Ir četri aprūpes līmeņi, sākot no aprūpes mājās 1 reizi mēnesī pa dažām stundām, līdz pat aprūpei mājās 1 - 2 reizes dienā. |
| **Kas jādara, lai varētu saņemt pakalpojumu?** | Lai saņemtu sociālo aprūpi mājās, persona Sociālajā dienestā iesniedz iesniegumu un citus nepieciešamos dokumentus.  Pēc nepieciešamo dokumentu saņemšanas Sociālais dienests:   * izvērtē personas sociālo situāciju, ja nepieciešams, apmeklē personu dzīvesvietā vai atrašanās vietā un vienojas par sociālo problēmu, kuras risināšanai nepieciešams atbalsts; * veic personas fizisko un garīgo spēju izvērtējumu un nosaka aprūpes līmeni; * izvērtē nepieciešamību izstrādāt individuālo sociālās aprūpes un/vai sociālās rehabilitācijas plānu; * novērtē personas un tās ģimenes locekļu maksātspēju par pakalpojumu. Vērtē personas iespējas maksāt par pakalpojumu no pabalsta invalīdam, kuram nepieciešama kopšana; * pieņem lēmumu par sociālās aprūpes mājās piešķiršanu vai par atteikumu piešķirt sociālo aprūpi mājās.   Ja pieņemts lēmums par sociālās aprūpes mājās piešķiršanu, Sociālais dienests slēdz līgumu par sociālo aprūpi mājās ar personu/personu un personas apgādnieku.  Pēc lēmuma pieņemšanas un līguma noslēgšanas tiek uzsākta sociālās aprūpes mājās sniegšana. |
| **Pakalpojuma saņemšanai nepieciešamie dokumenti** | Lai saņemtu sociālo aprūpi mājās, persona Sociālajā dienestā iesniedz sekojušus dokumentus:   * *rakstisku iesniegumu*, kurā norāda problēmu un tās risināšanai vēlamo pakalpojumu; * *ģimenes ārsta vai ārstējošā ārsta izziņu* par personas veselības stāvokli, kurā norāda funkcionālo spēju traucējumu smaguma pakāpi, piemērotāko sociālā pakalpojuma veidu un medicīnisko kontrindikāciju neesamību; * *invaliditāti apliecinoša dokumenta kopiju*, ja pakalpojumu prasa persona ar invaliditāti; * *personas (un apgādnieka) aizpildītu iztikas līdzekļu deklarāciju,* kas noteikta normatīvajos aktos par ģimenes vai atsevišķi dzīvojošas personas atzīšanu par trūcīgu, ja persona pretendē uz sociālo aprūpi mājās par pašvaldības budžeta finansējumu. |
| **Normatīvie akti, kas reglamentē pakalpojuma sniegšanu** | Sociālo pakalpojumu veidus, pakalpojumu sniegšanas principus un saņemšanas kārtību Latvijā regulē Sociālo pakalpojumu un sociālās palīdzības likums. Likums nosaka atbildības sadalījumu starp valsti un pašvaldībām iedzīvotāju nodrošināšanā ar sociālajiem pakalpojumiem.  Prasības sociālās **aprūpes mājās pakalpojumu sniedzējiem ir noteiktas** Ministru kabineta 2017. gada 13. jūnija  noteikumos Nr.338 “Prasības sociālo pakalpojumu sniedzējiem”.  Olaines novada pašvaldības aģentūra “Olaines sociālais dienests” nodrošina sociālo aprūpi mājās, pamatojoties uz 2011. gada 26.janvāra Olaines novada domes saistošajiem noteikumiem Nr. 4 “Sociālo pakalpojumu saņemšanas un samaksas kārtība Olaines novada pašvaldībā”.  Personas sociālā un materiālā situācija tiek izvērtēta, pamatojoties uz 2019. gada 2. aprīļa Ministru kabineta noteikumiem Nr. 138 “Noteikumi par sociālo pakalpojumu un sociālās palīdzības saņemšanu”.  Iztikas līdzekļu deklarācija tiek sagatavota, pamatojoties uz 2010. gada 30. marta Ministru kabineta noteikumiem Nr. 299 “Noteikumi par ģimenes vai atsevišķi dzīvojošas personas atzīšanu par trūcīgu”. III nodaļa nosaka nosacījumus ienākumu un materiālā stāvokļa novērtēšanai.  Sociālās aprūpes mājās apmaksa tiek veikta saskaņā ar Olaines novada domes 2015. gada 22. decembra saistošajiem noteikumiem Nr. 15 “Par Olaines novada pašvaldības aģentūras “Olaines sociālais dienests” maksas pakalpojumiem”. |
| **Pakalpojuma saņemšanas termiņš** | Sociālo aprūpi mājās persona var pieprasīt uz noteiktu laiku vai uz nenoteiktu laiku.  Pakalpojuma saņemšanas termiņš tiek atspoguļots līgumā par sociālo aprūpi mājās. |
| **Pakalpojuma saņemšanas/pieprasīšanas veids** | Sociālo aprūpi mājās persona pieprasa, iesniedzot nepieciešamos dokuments sociālajā dienestā:   * personīgi Zeiferta ielā 8, Olainē * elektroniski: soc.dienests@olaine.lv, iesniegumam jābūt parakstītam ar e-parakstu, * uzaicinot sociālo darbinieku mājas vizītē (pa tārl. 20431042 vai rakstot uz e-pastu [laila.antonovica@soc.olaine.lv](mailto:laila.antonovica@soc.olaine.lv)) |
| **Ar ko sazināties jautājumu gadījumā?** | Sociālā darbiniece Laila Antonoviča.  Tālr. 20431042, e-pasts: laila.antonovica@soc.olaine.lv |
| **Pārsūdzības iespējas (administratīvais process)** | PA “Olaines sociālais dienests” pieņemto lēmumu viena mēneša laikā no tā pieņemšanas dienas var apstrīdēt Olaines novada domē, Zemgales ielā 33, Olainē, LV-2114. |